
ประกาศองค์การบริหารส่วนตำบลกะหรอ

เรื่อง  สอบราคาจ้างเหมาโครงการก่อสร้างถนนลาดยางแอสฟัลท์ติกคอนกรีตสายอู่ทอง – ท่าพุด หมู่ที่ 6

…………………………………..


ด้วยองค์การบริหารส่วนตำบลกะหรอ  กิ่งอำเภอนบพิตำ  จังหวัดนครศรีธรรมราช มีความประสงค์จะสอบราคาจ้างเหมาโครงการก่อสร้างถนนลาดยางแอสฟัลท์ติกคอนกรีตสายอู่ทอง – ท่าพุด หมู่ที่ 6 ตำบลกะหรอ จำนวน 1 โครงการ โดยมีรายละเอียดดังนี้


(1) จ้างเหมาก่อสร้างถนนลาดยางแอสฟัลท์ติกคอนกรีตสายอู่ทอง – ท่าพุด หมู่ที่ 6 ตำบลกะหรอ กิ่งอำเภอนบพิตำ จังหวัดนครศรีธรรมราช โดยทำการก่อสร้างถนนลาดยางแอสฟัลท์ติกคอนกรีต ผิวจราจรกว้าง 6.00 เมตร ยาว 700 เมตร ชนิดไม่มีไหล่ทาง หรือพื้นที่ผิวจราจรไม่น้อยกว่า 4,200 ตารางเมตร และฝังท่อระบายน้ำ คสล.ขนาด    Ø 1.00 X 1.00 เมตร (คุณภาพชั้น 3 มอก.) จำนวน 30 ท่อน พร้อมเทลีนและยาแนวทุกรอยต่อและติดตั้งป้ายประชาสัมพันธ์โครงการแบบชั่วคราว จำนวน 1 ป้าย, ป้ายประชาสัมพันธ์โครงการแบบถาวร จำนวน 1 ป้าย ตามแบบแปลนองค์การบริหารส่วนจังหวัดนครศรีธรรมราช แบบเลขที่ 5/2548  ตั้งจ่ายจากเงินรายได้ (1,156,478.- บาท) และเงินอุดหนุนทั่วไป (713,522.- บาท) ราคากลางเป็นเงิน  1,870,000.-บาท (หนึ่งล้านแปดแสนเจ็ดหมื่นบาทถ้วน) เอกสารสอบราคาชุดละ   3,000.-  บาท


ผู้มีสิทธิเสนอราคาจะต้องมีคุณสมบัติดังนี้


1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว


2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา


3. มีผลงานก่อสร้างประเภทเดียวกัน ในวงเงิน 900,000 บาท 


กำหนดดูสถานที่ก่อสร้างในวันที่  10  เดือน    กรกฎาคม   พ.ศ.    2550    เวลา 10.00 น.    ถึงเวลา 11.00 น.  โดยพร้อมกัน  ณ  ที่ทำการองค์การบริหารส่วนตำบลกะหรอ ในเวลา   10.00   น. และกำหนดรับฟังคำชี้แจงรายละเอียดเพิ่มเติม ในวันและเวลาเดียวกัน ในเวลา 11.00 น.  ณ  สถานที่ก่อสร้าง(ผู้ไม่มาดูสถานที่ก่อสร้างให้ถือว่าได้ดูสถานที่ก่อสร้างแล้ว จะโต้แย้งซึ่งสิทธิหรือประโยชน์ใด ๆ ของตนมิได้)


กำหนดยื่นซองสอบราคา ในวันที่     11   เดือน     กรกฎาคม     พ.ศ.   2550     เวลา 09.00 น. ถึงเวลา 10.00 น. และเปิดซองสอบราคาในวันที่  11  เดือน    กรกฎาคม   พ.ศ.   2550    เวลา 10.10 น. เป็นต้นไป  ณ  ศูนย์รวมข้อมูลข่าวสารการจัดซื้อ/จัดจ้าง ห้องประชุมกิ่งอำเภอนบพิตำ


ผู้สนใจติดต่อขอซื้อเอกสารสอบราคา ชุดละ 3,000.- บาท ได้ที่  ที่ทำการองค์การบริหารส่วนตำบลกะหรอ ระหว่างวันที่ 25              เดือน     มิถุนายน    พ.ศ.    2550    ถึงวันที่  9  เดือน      กรกฎาคม    พ.ศ.     2550    .    หรือสอบถามทางหมายเลข     โทรศัพท์       0-7534-8667 ต่อ 4 ในวันและเวลาราชการ

ประกาศ  ณ  วันที่  22  เดือน    มิถุนายน    พ.ศ.    2550      .






(ลงชื่อ)

(นายวิโรจน์  บุบผัน)

นายกองค์การบริหารส่วนตำบลกะหรอ

